
	Легенда на използваните знаци

		*	Процедура на консултация
	***	Процедура на одобрение
	***I	Обикновена законодателна процедура (първо четене)
	***II	Обикновена законодателна процедура (второ четене)
	***III	Обикновена законодателна процедура (трето четене)

(Посочената процедура се базира на правното основание, предложено в проекта на акт.)







	Изменения към проект на акт

	Изменения в две колони, внесени от Парламента

Заличаванията се обозначават с получер курсив в лявата колона. Заместванията се обозначават с получер курсив в двете колони. Новият текст се обозначава с получер курсив в дясната колона.

В първия и втория ред на антетката на всяко изменение се посочва съответната част от текста в разглеждания проект на акт. Ако изменението се отнася до съществуващ акт, който проектът на акт има за цел да измени, антетката съдържа и трети и четвърти ред, където се посочват съответно съществуващият акт и съответната разпоредба от него.

Изменения, внесени от Парламента под формата на консолидиран текст

Новите части от текста се посочват с получер курсив. Заличените части от текста се посочват със символа ▌ или се зачеркват. Заместванията се обозначават, като се посочва с получер курсив новият текст и се заличава или зачерква заместваният текст. 
По изключение не се отбелязват измененията с чисто техническо естество, които се нанасят от службите с оглед изготвянето на окончателния текст.

ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета за изменение на Регламент (ЕС) 2021/1232 във връзка с удължаването на срока на прилагането му
(COM(2025)0797 – C10‑0370/2025 – 2025/0429(COD))
(Обикновена законодателна процедура: първо четене)
Европейският парламент,
–	като взе предвид предложението на Комисията до Европейския парламент и до Съвета (COM(2025)0797),
–	като взе предвид член 294, параграф 2, член 16, параграф 2 и член 114, параграф 1 от Договора за функционирането на Европейския съюз, съгласно които Комисията е внесла предложението в Парламента (C10‑0370/2025),
–	като взе предвид член 294, параграф 3 от Договора за функционирането на Европейския съюз,
–	като взе предвид член 60 от своя Правилник за дейността,
–	като взе предвид доклада на комисията по граждански свободи, правосъдие и вътрешни работи (A10‑0000/2026),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст или внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

<RepeatBlock-Amend><Amend>Изменение		<NumAm>1</NumAm>
<DocAmend>Предложение за регламент</DocAmend>
<Article>Съображение 2</Article>
	

	Текст, предложен от Комисията
	Изменение

	(2)	Предложението за Регламент на Европейския парламент и на Съвета за определяне на правила за предотвратяване и борба със сексуалното насилие над деца3, което Комисията прие на 11 май 2022 г., има за цел да осигури тази дългосрочна правна рамка. Междуинституционалните преговори по това предложение обаче все още не са напреднали достатъчно, за да бъде сигурно, че те ще завършат навреме, за да може дългосрочната правна рамка, в това число евентуални изменения на Регламент (ЕС) 2021/1232, които тя може да съдържа, да бъде приета и да започне да се прилага преди 4 април 2026 г.
	(2)	Предложението за Регламент на Европейския парламент и на Съвета за определяне на правила за предотвратяване и борба със сексуалното насилие над деца, което Комисията прие на 11 май 2022 г. („предложението от 2022 г.“), има за цел да осигури тази дългосрочна правна рамка. Междуинституционалните преговори по това предложение обаче все още не са напреднали достатъчно, за да бъде сигурно, че те ще завършат навреме, за да може дългосрочната правна рамка, в това число евентуални изменения на Регламент (ЕС) 2021/1232, които тя може да съдържа, да бъде приета и да започне да се прилага преди 4 април 2026 г. Европейският парламент прие позицията си и мандата за започване на междуинституционални преговори на 22 ноември 2023 г., докато Съветът не успя да достигне до позицията си преди 26 ноември 2025 г. Това изисква допълнително удължаване, въпреки че Регламент (ЕС) 2021/1232 беше замислен като временен и единствен инструмент, който предостави достатъчно време за приемането на предложението от 2022 г.

	__________________
	__________________

	3 Предложение за Регламент на Европейския парламент и на Съвета за определяне на правила за предотвратяване и борба със сексуалното насилие над деца (COM/2022/209 final).
	3 Предложение за Регламент на Европейския парламент и на Съвета за определяне на правила за предотвратяване и борба със сексуалното насилие над деца (COM/2022/209 final).


Or. <Original>{EN}en</Original>
</Amend>
<Amend>Изменение		<NumAm>2</NumAm>
<DocAmend>Предложение за регламент</DocAmend>
<Article>Съображение 4</Article>
	

	Текст, предложен от Комисията
	Изменение

	(4)	Предвид тези обстоятелства, Регламент (ЕС) 2021/1232 следва да бъде изменен, за да се удължи срокът на неговото прилагане за период от време, който е ограничен до строго необходимото, да бъде приета дългосрочната правна рамка и да започне да се прилага.
	(4)	Предвид тези обстоятелства, Регламент (ЕС) 2021/1232 следва да бъде изменен, за да се удължи срокът на неговото прилагане за период от време, който е ограничен до строго необходимото, да бъде приета дългосрочната правна рамка и да започне да се прилага. Съзаконодателите следователно поемат ангажимент да постигнат споразумение по дългосрочната правна рамка възможно най-скоро и с цел да се избегне по-нататъшно удължаване на срока на прилагане на Регламент (ЕС) 2021/1232 в бъдеще. Освен това, като се има предвид, че беше предвидено Регламент (ЕС) 2021/1232 да се прилага за ограничен период, е необходимо да се изяснят някои разпоредби от него и те да се адаптират към резултатите от докладите за изпълнение на Комисията от 19 декември 20231a и от 27 ноември 20251б („докладите за изпълнение за 2023 г. и 2025 г.“).

	
	___________

	
	1a COM(2023)0797

	
	1б COM(2025)0740


Or. <Original>{EN}en</Original>
</Amend>
<Amend>Изменение		<NumAm>3</NumAm>
<DocAmend>Предложение за регламент</DocAmend>
<Article>Съображение 5 a (ново)</Article>
	

	Текст, предложен от Комисията
	Изменение

	
	(5a)	Самият факт, че определени доставчици на междуличностни съобщителни услуги без номepà прилагат технологии за откриване на доброволен принцип, не освобождава съзаконодателите от отговорността им да създадат всеобхватна правна рамка, която отговаря на изискванията на членове 7 и 8 от Хартата на основните права на Европейския съюз („Хартата“) и не подкопава забраната за общ контрол съгласно правото на Съюза.


Or. <Original>{EN}en</Original>
</Amend>
<Amend>Изменение		<NumAm>4</NumAm>
<DocAmend>Предложение за регламент</DocAmend>
<Article>Съображение 5 б (ново)</Article>
	

	Текст, предложен от Комисията
	Изменение

	
	(5б)	Никоя от разпоредбите на настоящия регламент не следва да се тълкува като забрана, отслабване или накърняване на криптирането от край до край. По-специално на доставчиците не се забранява да предлагат криптирани от край до край услуги. 


Or. <Original>{EN}en</Original>
</Amend>
<Amend>Изменение		<NumAm>5</NumAm>
<DocAmend>Предложение за регламент</DocAmend>
<Article>Съображение 7 a (ново)</Article>
	

	Текст, предложен от Комисията
	Изменение

	
	(7a)	Обработката на изображения и видеоматериали съгласно Регламент (ЕС) 2021/1232 следва винаги да се счита за обработване на специални категории лични данни по смисъла на член 9 от Регламент (EС) 2016/679 на Европейския парламент и на Съвета1а, тъй като те са биометрични данни, които се обработват посредством специални технически средства, позволяващи уникалната идентификация или удостоверяване на автентичността на дадено физическо лице.

	
	___________

	
	1а Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (ОВ L 119, 4.5.2016 г., ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Изменение		<NumAm>6</NumAm>
<DocAmend>Предложение за регламент</DocAmend>
<Article>Съображение 7 б (ново)</Article>
	

	Текст, предложен от Комисията
	Изменение

	
	(7б)	С оглед на докладите за изпълнение за 2023 г. и 2025 г., за да се гарантира последователност и яснота, определенията, които вече не са относими поради непълни, неточни данни, които не могат да бъдат подложени на независим одит, следва да бъдат заличени от Регламент (ЕС) 2021/1232. Тъй като обхватът на Регламент (ЕС) 2021/1232 не следва да включва откриването на неидентифицирани преди това онлайн материали, съдържащи сексуално насилие над деца, или установяване на контакт с деца за сексуални цели, техните определения са излишни и поради това следва да бъдат заличени.  В докладите за изпълнение за 2023 г. и 2025 г. също така се подчертава, че не може да се разчита на убедителни данни относно пропорционалността на откриването на неидентифицирани преди това онлайн материали, съдържащи сексуално насилие над деца, или установяване на контакт с деца за сексуални цели, за да се обоснове ограничаването на определени права, както е предвидено в Директива 2002/58/ЕО и членове 7 и 8 от Хартата.


Or. <Original>{EN}en</Original>
</Amend>
<Amend>Изменение		<NumAm>7</NumAm>
<DocAmend>Предложение за регламент</DocAmend>
<Article>Съображение 7 в (ново)</Article>
	

	Текст, предложен от Комисията
	Изменение

	
	(7в)	Като се има предвид недоказаната ефективност на Регламент (ЕС) 2021/1232 по отношение на неидентифицирани преди това онлайн материали, съдържащи сексуално насилие над деца, или установяване на контакт с деца за сексуални цели, като същевременно въздействието върху поверителността на съобщенията, както е предвидено в Директива № 2002/58/ЕО на Европейския парламент и на Съвета1a, откриването на неидентифицирани преди това материали, съдържащи сексуално насилие над деца, и установяване на контакт с деца за сексуални цели следва да бъде изключено от обхвата на Регламент (ЕС) 2021/1232. За да се предотврати обаче установяването на контакт с деца за сексуални цели, някои доставчици на междуличностни съобщителни услуги без номepà могат и се насърчават да предприемат смекчаващи мерки, които не са в противоречие с Директива 2002/58/ЕО.

	
	___________

	
	1а Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации) (ОВ L 201, 31.7.2002 г., ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Изменение		<NumAm>8</NumAm>
<DocAmend>Предложение за регламент</DocAmend>
<Article>Съображение 7 г (ново)</Article>
	

	Текст, предложен от Комисията
	Изменение

	
	(7г)	Тъй като единствената цел на настоящия регламент е да се даде възможност за ограничено и целенасочено, модифицирано продължаване на някои съществуващи дейности за борба със сексуалното насилие над деца онлайн, дерогацията, предвидена в настоящия регламент, следва да бъде ограничена до утвърдена технология, която се използва от определени доставчици на междуличностни съобщителни услуги без номерà с цел откриване, докладване и премахване на материалите, съдържащи сексуално насилие над деца, която функционира чрез сравняване на изображения и видеоматериали спрямо база данни от уникални, неконвертируеми цифрови подписи („хешове“) на идентифицирани материали, съдържащи сексуално насилие над деца.


Or. <Original>{EN}en</Original>
</Amend>
<Amend>Изменение		<NumAm>9</NumAm>
<DocAmend>Предложение за регламент</DocAmend>
<Article>Съображение 7 д (ново)</Article>
	

	Текст, предложен от Комисията
	Изменение

	
	(7д)	За да се гарантира адекватно равнище на прозрачност и отчетност, както и за да се даде възможност за всеобхватно и съпоставимо докладване, е необходимо да се включат административни глоби за неспазване на задълженията и изискванията за докладване и прозрачност от страна на някои доставчици на междуличностни съобщителни услуги без номepà, по-специално използването на стандартния формуляр за докладване, установен с Регламент (ЕС) 2024/1307 на Европейския парламент и на Съвета1a и последващия регламент за изпълнение (ЕС) 2024/29161 на Комисията1б.

	
	___________

	
	1аРегламент (ЕС) 2024/1307 на Европейския парламент и на Съвета от 29 април 2024 г. за изменение на Регламент (ЕС) 2021/1232 относно временна дерогация от някои разпоредби на Директива 2002/58/ЕО по отношение на използването на технологии от доставчици на междуличностни съобщителни услуги без номера за обработване на лични и други данни за целите на борбата с онлайн сексуалното насилие над деца (ОВ L, 2024/1307, 14.5.2024 г., ELI: http://data.europa.eu/eli/reg/2024/1307/oj).

	
	1бРегламент за изпълнение (ЕС) 2024/2916 на Комисията от 25 ноември 2024 г. за създаване на стандартен формуляр за данните, включени в доклада относно обработването на лични данни, публикуван и докладван на компетентния надзорен орган и на Комисията от доставчици на услуги съгласно Регламент (ЕС) 2021/1232 на Европейския парламент и на Съвета, (ОВ L, 2024/2916, 26.11.2024 г., ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Изменение		<NumAm>10</NumAm>
<DocAmend>Предложение за регламент</DocAmend>
<Article>Съображение 7 e (ново)</Article>
	

	Текст, предложен от Комисията
	Изменение

	
	(7е)	За да се укрепи прилагането на правилата на Регламент (ЕС) 2021/1232, в допълнение към или вместо подходящи мерки, наложени от надзорния орган съгласно настоящия регламент, при нарушение на Регламента следва да се налагат административни глоби.


Or. <Original>{EN}en</Original>
</Amend>
<Amend>Изменение		<NumAm>11</NumAm>
<DocAmend>Предложение за регламент</DocAmend>
<Article>Член -1 (нов)</Article>
<DocAmend2>Регламент (ЕС) 2021/1232</DocAmend2>
<Article2>Съображение 16</Article2>
	

	Текст, предложен от Комисията
	Изменение


	
	Член -1

	
	Съображение 16 от Регламент (ЕС) 2021/1232 се заменя със следното:

	
	„Видовете технологии, използвани за целите на настоящия регламент, следва да нарушават в най-малка степен неприкосновеността на личния живот в съответствие с най-новите постижения в сектора.  Тези технологии не следва да се използват за систематично филтриране и сканиране на текст в съобщенията, освен ако това е единствено с цел откриване на модели, които сочат към възможни конкретни причини за подозрение за онлайн сексуално насилие над деца, и те не следва да могат да извеждат същността на съдържанието на съобщенията.“


Or. <Original>{EN}en</Original>
</Amend>
<Amend>Изменение		<NumAm>12</NumAm>
<DocAmend>Предложение за регламент</DocAmend>
<Article>Член -1 а (нов)</Article>
<DocAmend2>Регламент (ЕС) 2021/1232</DocAmend2>
<Article2>Съображение 21</Article2>
	

	Текст, предложен от Комисията
	Изменение


	
	Член – 1а

	
	Съображение 21 от Регламент (ЕС) 2021/1232 се заменя със следното:

	
	„За да се гарантира прозрачност и отчетност по отношение на дейностите, предприети съгласно дерогацията, предвидена в настоящия регламент, доставчиците следва до 3 февруари 2022 г. и до 31 януари всяка година след това да публикуват и представят доклади на компетентния надзорен орган, определен съгласно Регламент (ЕС) 2016/679 („надзорен орган“), и на Комисията. Тези доклади следва да обхващат обработването, попадащо в обхвата на настоящия регламент, включително вида и обема на обработваните данни, конкретните основания, на които се основава обработването на лични данни съгласно Регламент (ЕС) 2016/679, основанията, на които се основава предаването на лични данни извън Съюза съгласно глава V от Регламент (ЕС) 2016/679, когато е приложимо, броя на установените случаи на онлайн сексуално насилие над деца, броя на случаите, в които даден ползвател е подал жалба до вътрешния механизъм за правна защита или е потърсил съдебна защита, и резултата от такива жалби и съдебни производства, броя и процента на грешките (фалшиви положителни резултати) при различните използвани технологии, приложените мерки за ограничаване на процента на грешка и постигнатия процент на грешка, политиката за съхранение и гаранциите за защита на данните, прилагани съгласно Регламент (ЕС) 2016/679, както и наименованията на организациите, действащи в обществен интерес срещу сексуалното насилие над деца, с които са споделени данни съгласно настоящия регламент.“


Or. <Original>{EN}en</Original>
</Amend>
<Amend>Изменение		<NumAm>13</NumAm>
<DocAmend>Предложение за регламент</DocAmend>
<Article>Член -1 б (нов)</Article>
<DocAmend2>Регламент (ЕС) 2021/1232</DocAmend2>
<Article2>Член 2 – точка 3</Article2>
	

	Текст, предложен от Комисията
	Изменение

	
	Член -1б

	
	В член 2 от Регламент (ЕС) 2021/1232 точка 3 се заличава.


Or. <Original>{EN}en</Original>
</Amend>
<Amend>Изменение		<NumAm>14</NumAm>
<DocAmend>Предложение за регламент</DocAmend>
<Article>Член -1 в (нов)</Article>
<DocAmend2>Регламент (ЕС) 2021/1232</DocAmend2>
<Article2>Член 2 – точка 4</Article2>
	

	Текст, предложен от Комисията
	Изменение

	
	Член -1в

	
	В член 2 от Регламент (ЕС) 2021/1232 точка 4 се заличава.


Or. <Original>{EN}en</Original>
</Amend>
<Amend>Изменение		<NumAm>15</NumAm>
<DocAmend>Предложение за регламент</DocAmend>
<Article>Член -1 г (нов)</Article>
<DocAmend2>Регламент (ЕС) 2021/1232</DocAmend2>
<Article2>Член 3 – параграф 1</Article2>
	

	Текст, предложен от Комисията
	Изменение

	
	Член -1г

	
	В член 3 от Регламент (ЕС) 2021/1232 параграф 1 се заменя със следното: 

	
	,,1. Член 5, параграф 1 и член 6, параграф 1 от Директива 2002/58/ЕО, не се прилагат за поверителността на съобщенията, при което доставчиците обработват лични данни във връзка с предоставянето на междуличностни съобщителни услуги без номерà, при условие че:
(а) обработването е: 
(i) технология единствено с цел откриване и премахване на известни онлайн материали, съдържащи сексуално насилие над деца, и докладването им на правоприлагащите органи и на организациите, действащи в обществен интерес срещу сексуалното насилие над деца;
(ii) пропорционално и ограничено до технологии, които са използвани от доставчиците за целта, посочена в точка i); 
(iii) ограничено до данните за съдържанието, които са строго необходими за целта, посочена в точка i); 
(iv) ограничено до това, което е строго необходимо за целта, посочена в точка i); 
(б) технологиите, използвани за целта, посочена в буква а), точка i) от настоящия параграф, са в съответствие с актуалното технологично равнище в сектора, и водят до най-ниска степен на вмешателство в неприкосновеността на личния живот, включително по отношение на принципа на защита на данните на етапа на проектирането и по подразбиране, както е посочено в член 25 от Регламент (ЕС) 2016/679, и доколкото се използват за откриване на евентуални материали за онлайн сексуално насилие над деца; 
(в) по отношение на всяка специална технология, използвана за посочената в буква а), точка i) от настоящия параграф цел, са проведени предварителна оценка на въздействието върху защитата на данните съгласно член 35 от Регламент (ЕС) 2016/679 и процедура на предварителна консултация съгласно член 36 от посочения регламент;  
(г) по отношение на нова технология, а именно технология, използвана за целите на откриването на онлайн материали, съдържащи сексуално насилие над деца, която не е била използвана от нито един доставчик във връзка с услуги, предоставяни на потребители на междуличностни съобщителни услуги без номерà (наричани по-нататък „потребители“) в Съюза преди 2 август 2021 г., доставчикът докладва на компетентните органи за мерките, които са предприети за доказване на спазването на писменото становище, изготвено съгласно член 36, параграф 2 от Регламент (ЕС) 2016/679 от компетентния надзорен орган, определен съгласно глава VI, раздел 1 от посочения регламент (наричан по-нататък „надзорният орган“) в хода на процедурата на предварителна консултация;  
(д) използваните технологии са достатъчно надеждни, доколкото ограничават във възможно най-голяма степен процента на грешки при откриването на съдържание, представляващо известни материали за онлайн сексуално насилие над деца, а когато възникнат такива грешки, техните последствия се отстраняват незабавно; 
(е) доставчиците: 
(i) са установили вътрешни процедури за предотвратяване на злоупотреби със, неразрешен достъп до и неразрешено предаване на лични данни; 
(ii) осигуряват надзор от човек и при необходимост — човешка намеса, при обработването на лични данни с помощта на технологии, попадащи в обхвата на настоящия регламент; 
(iii) гарантират, че на правоприлагащите органи или организациите, действащи в обществен интерес срещу сексуалното насилие над деца, не се докладва за онлайн материали, за които все още не е установено посредством средства, различни от доброволно откриване, че съдържат сексуално насилие над деца или установяване на контакт с деца за сексуални цели, без предварително потвърждение от човек; 
(iv) са въвели подходящи процедури и механизми за правна защита, за да се гарантира, че потребителите могат да подават жалби до тях в разумен срок с цел да представят мнението си; 
(v) уведомяват потребителите ясно, видимо и разбираемо относно факта, че в съответствие с настоящия регламент са се позовавали на дерогацията от член 5, параграф 1 и член 6, параграф 1 на Директива 2002/58/ЕО относно поверителността на съобщенията на потребителите единствено за целта, посочена в буква а), точка i) от настоящия параграф, основанието за мерките, които са предприели съгласно дерогацията и последиците за поверителността на съобщенията на потребителите, включително възможността лични данни да бъдат споделяни с правоприлагащите органи и с организациите, действащи в обществен интерес срещу сексуалното насилие над деца; 
(vi) уведомяват потребителите за следното, когато тяхното съдържание е премахнато, техният профил е блокиран или предлаганата им услуга е спряна: 
(1) възможните начини за търсене на правна защита от тях; 
(2) възможността за подаване на жалба до компетентен надзорен орган; както и 
(3) правото да се ползват средства за правна защита; 
(vii) до 3 февруари 2022 г. и до 31 януари всяка година след това публикуват и предоставят на компетентния надзорен орган и на Комисията доклад относно обработването на лични данни съгласно настоящия регламент, включително: 
(1) вида и обема на обработените данни; 
(2) конкретното основание за обработването съгласно Регламент (ЕС) 2016/679; 
(3) основанието за предаването на лични данни извън Съюза съгласно глава V от Регламент (ЕС) 2016/679, когато е приложимо; 
(4) броя на идентифицираните случаи на онлайн сексуално насилие над деца, като се прави разграничение между онлайн материали, съдържащи сексуално насилие над деца, и установяване на контакт с деца за сексуални цели; 
(5) брой случаи, при които потребителят е подал жалба до вътрешния механизъм за правна защита или до съдебен орган, и резултатите от подобни жалби Известни материали, съдържащи сексуално насилие над деца 
(6) брой и процент на грешките (фалшиви положителни идентификации) при различните използвани технологии 
(7) мерки за ограничаване на процента на грешка и постигнат процент на грешка Известни материали, съдържащи сексуално насилие над деца 
(8) политика на запазване на данни и гаранции за защита на данните, прилагани по силата на Регламент (ЕС) 2016/679 
(9) имената на организациите, действащи в обществен интерес срещу сексуалното насилие над деца, с които са били споделени данни съгласно настоящия регламент; 
(ж) когато бъде идентифицирано предполагаемо сексуално насилие над деца, данните за съдържанието и свързаните данни за трафика, които са обработени за целта, посочена в буква а), точка i),и личните данни, генерирани при подобно обработване, се съхраняват по сигурен начин единствено за целите на: 
(i) незабавно докладване на предполагаемото онлайн сексуално насилие над деца на компетентните правоприлагащи и съдебни органи или на организациите, действащи в обществен интерес срещу сексуалното насилие над деца; 
(ii) блокиране на профила на съответния ползвател или преустановяване или прекратяване на предоставянето на услугата на този ползвател; 
(iii) създаване на уникален, неконвертируем цифров подпис („хеш“) за данни, които надеждно са идентифицирани като онлайн материали, съдържащи сексуално насилие над деца; 
(iv) осигуряване на възможност на съответния потребител да потърси правна защита от доставчика или да се възползва от административно производство по обжалване или от правни средства за защита по въпроси, свързани с предполагаемото онлайн сексуално насилие над деца;  или 
(v) даване на отговор на искания на компетентни правоприлагащи и съдебни органи в съответствие с приложимото право за предоставяне на необходимите данни с оглед на предотвратяването, разкриването, разследването или наказателното преследване на престъпления, посочени в Директива 2011/93/ЕС; 
з) данните се съхраняват не повече от строго необходимото за съответната цел, посочена в буква з), и във всички случаи не повече от 12 месеца от датата на идентифициране на предполагаемото онлайн сексуално насилие над деца; 
и) всички случаи на обосновано и потвърдено подозрение за онлайн сексуално насилие над деца се докладват незабавно на компетентните национални правоприлагащи органи или на организациите, действащи в обществен интерес срещу сексуалното насилие над деца.“


Or. <Original>{EN}en</Original>
</Amend>
<Amend>Изменение		<NumAm>16</NumAm>
<DocAmend>Предложение за регламент</DocAmend>
<Article>Член -1 д (нов)</Article>
<DocAmend2>Регламент (ЕС) 2021/1232</DocAmend2>
<Article2>Член 9 – параграф 1</Article2>
	

	Текст, предложен от Комисията
	Изменение

	
	Член -1д

	
	В член 9 от Регламент (ЕС) 2021/1232 параграф 1 се заменя със следното:

	
	,,1. Въз основа на докладите, предоставени съгласно член 3, параграф 1, буква ж), точка vii), и статистическите данни, предоставени съгласно член 8, до 04 септември 2026 г. Комисията изготвя доклад относно изпълнението на настоящия регламент и го предава и представя на Европейския парламент и на Съвета.“ 


Or. <Original>{EN}en</Original>
</Amend>
<Amend>Изменение		<NumAm>17</NumAm>
<DocAmend>Предложение за регламент</DocAmend>
<Article>Член -1 e (нов)</Article>
<DocAmend2>Регламент (ЕС) 2021/1232</DocAmend2>
<Article2>Член 7 а (нов)</Article2>
	

	Текст, предложен от Комисията
	Изменение

	
	Член -1е

	
	Добавя се следният член: 

	
	„Член 7а

	
	Общи условия за налагане на административни глоби

	
	Комисията налага глоби за нарушението или неспазването на настоящия регламент, които във всеки отделен случай са ефективни, пропорционални и възпиращи. 

	
	Нарушенията на настоящия регламент подлежат на административна глоба в размер до 10 000 000 EUR или, в случай на предприятие – до 2% от общия му годишен световен оборот за предходната финансова година, която от двете суми е по-висока.

	
	Упражняването от Комисията на правомощията ѝ по настоящия член зависи от съответните процедурни гаранции в съответствие с правото на Съюза и правото на държавата членка, включително ефективна съдебна защита и справедлив съдебен процес.“ 


Or. <Original>{EN}en</Original>
</Amend>
<Amend>Изменение		<NumAm>18</NumAm>
<DocAmend>Предложение за регламент</DocAmend>
<Article>Член 1 - параграф 1</Article>
<DocAmend2>Регламент (ЕС) 2021/1232</DocAmend2>
<Article2>Член 10 – параграф 2</Article2>
	

	Текст, предложен от Комисията
	Изменение

	Той се прилага до 3 април 2028 г
	Той се прилага до 3 април 2027 г


Or. <Original>{EN}en</Original>
</Amend></RepeatBlock-Amend>

[bookmark: _Toc221787807]ИЗЛОЖЕНИЕ НА МОТИВИТЕ
Изявление от името на докладчика
Биргит Зипел
Предложение за
РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
за изменение на Регламент (ЕС) 2021/1232 във връзка с удължаването на срока на прилагането му 2025/0429 (COD)

Временната дерогация беше разбрана като строго временен и изключителен инструмент. Единствената ѝ цел беше да се създаде тясно определен правен мост, позволяващ доброволни мерки от страна на доставчиците, като същевременно се предостави достатъчно време на съзаконодателите да разработят, договорят и приемат всеобхватна и постоянна правна рамка за предотвратяване и борба с онлайн сексуалното насилие над деца при пълно спазване на основните права. Тя никога не е имала за цел да се превърне в дълготраен заместител на правилното законодателно решение.

Първото предложение за удължаване вече наруши този ангажимент. От 2023 г. насам Европейският парламент е готов да започне преговори по постоянна рамка за възможно най-бързо постигане на споразумение, изрично с цел да се избегне всякакво по-нататъшно удължаване на срока на действие на временната дерогация. Въпреки политическата ни готовност Съветът не успя да използва ефективно наличното време. В резултат на това сега се намираме в проблемната ситуация, при която съществува риск ограниченията на основните права съгласно Директивата за правото на неприкосновеност на личния живот и електронни комуникации да останат в сила много по-дълго от първоначално предвиденото. Това продължително разчитане на извънредна мярка подкопава правната сигурност и подкопава доверието в ангажимента на Съюза по отношение на пропорционалността и необходимостта.

С оглед на двата доклада за изпълнението, публикувани от Европейската комисия, и като се вземат предвид непълните и често неточни данни, предоставени от държавите членки и доставчиците на услуги, е от съществено значение да се направят правилните заключения. Комисията не беше в състояние да направи разграничение между докладите, основани на доброволни мерки, в сравнение с докладите на НПО, горещите линии и линиите за помощ и докладите на ползвателите.

Доказателствената база продължава да бъде недостатъчна, за да обоснове широк обхват на прилагане. Следователно всяко по-нататъшно продължаване на временната дерогация трябва да бъде строго ограничено до това, което е доказано пропорционално и необходимо. По-специално трябва да се изключат дейностите, за които съществува риск да представляват общи задължения за контрол. Това включва откриването на сприятеляване с цел сексуална злоупотреба и откриването на нови материали, съдържащи сексуално насилие над деца, когато липсата на надеждни данни и ясни гаранции поражда сериозни опасения относно спазването на основните права.

В същото време опитът с временната дерогация разкри значителен пропуск в правоприлагането. Понастоящем доставчиците определят практическите условия, при които се извършва обработването, докато Комисията, в качеството си на определен правоприлагащ орган, не разполага с ефективни инструменти, за да гарантира спазването на изискванията. Задълженията за докладване и изискванията за прозрачност остават до голяма степен неприлагани, което оставя създателите на политики без надеждната информация, необходима за оценка на ефективността, пропорционалността и необходимостта. За да се преодолее този дисбаланс, е наложително на Комисията да се предоставят подходящи инструменти за правоприлагане, включително ефективна система от глоби. Без надеждни санкции задълженията остават до голяма степен декларативни, а отчетността е отслабена. 

Като се има предвид изричният ангажимент да се избягва всяко по-нататъшно удължаване на временната дерогация и като се разчита на политическата воля за осигуряване на постоянна рамка, съм готов да подкрепя строго ограничено удължаване при ясни условия. Това удължаване следва да бъде ограничено изключително до откриването на известни хеширани материали, съдържащи сексуално насилие над деца, и да бъде ограничено до максимален срок от дванадесет месеца. Всеки по-широк обхват би бил в противоречие както с временния характер на инструмента, така и със заключенията, които трябва да бъдат направени въз основа на наличните доказателства.

Успоредно с това Комисията трябва да използва пълноценно всички инструменти, с които разполага, и да изготви допълнителен доклад за изпълнението в подкрепа на работата по постоянния инструмент.  Този доклад трябва да бъде представен в рамките на законово установения срок и трябва да предоставя ясна и прозрачна оценка на това кога, как и до каква степен доброволното сканиране е допринесло за постигането на заявените цели. Само въз основа на навременна, точна и изчерпателна информация съзаконодателите могат да вземат информирани решения и да гарантират, че действията на Съюза в отговор на онлайн сексуалното насилие над деца са ефективни и зачитат изцяло основните права. 



[bookmark: FootprintPageRR][bookmark: _Toc221787808]ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
<FootprintIntro>В съответствие с член 8 от приложение I към Правилника за дейността докладчикът декларира, че в доклада е включена информация по свързани с предмета на досието въпроси, която в хода на изготвяне на проекта на доклад e била предоставена от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:1], или от следните представители на публични органи на трети държави, включително техните дипломатически мисии и посолства:</FootprintIntro> [1:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

	1. Представители на интереси, попадащи в обхвата на Междуинституционалното споразумение за задължителен регистър за прозрачност

	2. Представители на публични органи на трети държави, включително техните дипломатически мисии и посолства(3)

	

	

	


Списъкът по-горе е изготвен в рамките на изключителната отговорност на докладчика.
Когато физически лица са идентифицирани в списъка по име, по функция или и по двете, докладчикът декларира, че на съответните физически лица е представено Съобщение за защита на данните № 484 на Европейския парламент (https://www.europarl.europa.eu/data-protect/index.do), в което се определят приложимите условия за обработването на техните лични данни и правата, свързани с това обработване.

